Heckler & Koch G36

Το **Heckler & Koch** **G36** **(Gewehr 36)** είναι ένα τυφέκιο εφόδου 5,56×45 χιλιοστών που σχεδιάστηκε στις αρχές της δεκαετίας του 1990 από τη γερμανική εταιρεία Heckler & Koch ως αντικατάσταση του βαρύτερου τυφεκίου μάχης G3 7,62×51 χιλιοστών. Μπήκε σε υπηρεσία με στο Γερμανικό στρατό (*[[Bundeswehr]])* το 1997, αντικαθιστώντας το G3. Έχει κάνει εξαγωγές σε πολλές χώρες και ενώ συνεχίζει να υπηρετεί ενεργά σε στρατιωτικές και αστυνομικές μονάδες σε πολλές χώρες, συμπεριλαμβανομένης της Γερμανίας, της Ισπανίας και του Ηνωμένου Βασιλείου . Το G36 λειτουργεί με αέριο και τροφοδοτείται από αποσπώμενο γεμιστήρα 30 φυσιγγίων ή γεμιστήρα τύπου τυμπάνου C-Mag 100 φυσιγγίων .

Το 2012, το G36 διαπιστώθηκε ότι υπέφερε από σοβαρά προβλήματα ακρίβειας όταν υπερθερμενόταν μετά από πολλές βολές, γεγονός που ώθησε την αναζήτηση αντικαταστάτη. Το 2017, ο Γερμανικός στρατός ξεκίνησε το *System Sturmgewehr Bundeswehr*, ένα πρόγραμμα για την εύρεση αντικαταστάτη για το G36. Τα όπλα που παρουσιάστηκαν ήταν τα Heckler & Koch HK416, Heckler & Koch HK433 και το Haenel MK 556 . Λόγω νομικών ζητημάτων σχετικά με τους ισχυρισμούς της Haenel που εμπλέκεται σε παραβίαση διπλωμάτων ευρεσιτεχνίας, το πρόγραμμα έχει τεθεί σε αναμονή και η νέα αντικατάσταση, το HK416A8, επιλέχθηκε για να γίνει το νέο υπηρεσιακό τουφέκι του Γερμανικού στρατού από το 2022.

## Ιστορία

### Ανάπτυξη
Οι εργασίες για έναν διάδοχο για το πολύ καλό τυφέκιο G3 συνεχίζονταν στη Γερμανία από το δεύτερο μισό της δεκαετίας του 1970. Αυτές οι προσπάθειες κατέληξαν στο καινοτόμο τυφέκιο εφόδου G11 των 4,73&nbsp;mm (αναπτύχθηκε από κοινού από μια ομάδα εταιρειών με επικεφαλής την H&K), που χρησιμοποίησε πυρομαχικά χωρίς θήκη (σχεδιασμένο από την εταιρεία Dynamit Nobel). Είχε προβλεφθεί ότι αυτό το όπλο θα αντικαθιστούσε το G3, επομένως η περαιτέρω ανάπτυξη της σειράς πυροβόλων όπλων της H&K που χρησιμοποιούσαν το φυσίγγιο ΝΑΤΟ 5,56×45&nbsp;mm είχε σταματήσει. Η Heckler & Koch, δεν έχει κανένα κίνητρο να δημιουργήσει ένα νέο οπλικό σύστημα στο διαμέτρημα των 5.56&nbsp;mm και αρκέστηκε στα τυφέκια HK33 και G41. Ωστόσο, το πρόγραμμα G11 τερματίστηκε απότομα όταν η *Bundeswehr* ακύρωσε την προμήθεια της λόγω περικοπών στον αμυντικό προϋπολογισμό μετά την ενοποίηση της Ανατολικής και Δυτικής Γερμανίας έτσι η H&K εξαγοράστηκε το 1991 από το τμήμα Royal Ordnance της British Aerospace (γνωστό σήμερα ως BAE Systems ).

Το αυξανόμενο ενδιαφέρον στη Γερμανία για ένα σύγχρονο υπηρεσιακό τυφέκιο στο standard διαμέτρημα 5,56 του ΝΑΤΟ οδήγησε την H&K να προσφέρει στις γερμανικές ένοπλες δυνάμεις το τουφέκι G41, το οποίο επίσης απορρίφθηκε. Στη συνέχεια, οι εργασίες σχεδιασμού ξεκίνησαν από την αρχή σε ένα σύγχρονο τυφέκιο των 5.56 με το όνομα **"Project 50"** ή **HK50** . Στη συνέχεια, το πρωτότυπο δοκιμάστηκε, όπου βαθμολογήθηκε υψηλότερα από το ανταγωνιστικό αυστριακό Steyr AUG. Η τελική έκδοση του G36 ολοκληρώθηκε το 1995 και η παραγωγή του G36 ξεκίνησε το 1996.

Το 2010, οι δυνάμεις της Bundeswehr εξοπλισμένες με τουφέκια G36 ενεπλάκησαν σε μάχη με μέλη των Ταλιμπάν, με αποτέλεσμα οι κάννες των G36 να υπερθερμανθούν και τρεις Γερμανοί στρατιώτες σκοτώθηκαν. Σε έρευνα που ακολούθησε διαπιστώθηκε ότι δύο γεμιστήρες (60 φυσίγγια) ήταν αρκετοί για να υπερθερμάνουν την κάννη του G36 σε τέτοιο βαθμό που να προκληθεί υποβάθμιση της ακρίβειας. Το G36 είναι κατασκευασμένο σε μεγάλο βαθμό από πολυμερή υλικά για να διατηρείται ελαφρύ, και μάλλον το περίβλημα της κάννης που και αυτό είναι από πολυμερές ίσως να είναι η αιτία αυτού του προβλήματος. Μετά το περιστατικό, η Γερμανίδα υπουργός Άμυνας, Ursula von der Leyen, υποστήριξε ότι «το Heckler & Koch G36 δεν έχει μέλλον στον γερμανικό στρατό στην τρέχουσα κατάσταση κατασκευής του». Η Heckler & Koch απέρριψε αυτούς τους ισχυρισμούς, υποστηρίζοντας ότι τα σφάλματα των τυφεκίων προέρχονταν από ελαττωματικά πυρομαχικά ή στο κάλυμμα κάννης από κασσίτερο που εφαρμόζει η Bundeswehr, και ανέφεραν επίσης την ευρεία χρήση του ως απόδειξη της αποτελεσματικότητας του όπλου. Το Υπουργείο Άμυνας επιχείρησε να μηνύσει την H&K, λέγοντας ότι ήταν νομικά υποχρεωμένοι να επισκευάσουν τα τυφέκιά τους. Το δικαστήριο έκρινε υπέρ της H&K, λέγοντας ότι δεδομένου ότι το G36 σχεδιάστηκε σύμφωνα με τις προδιαγραφές του ίδιου του Υπουργείου, η H&K δεν ευθύνεται για τυχόν σφάλματα στο όπλο. Η H&K θα σχεδιάσει τον αντικαταστάτη του G36 στις αρχές της δεκαετίας του 2000, το HK416, το οποίο υιοθετήθηκε από πολλές χώρες, συμπεριλαμβανομένης της Γερμανίας και των Ηνωμένων Πολιτειών.

Ξεκινώντας το 2017, το γερμανικό Υπουργείο Άμυνας σχεδίαζε την αντικαταστάτη του G36. Πολλές εταιρείες προσπάθησαν να παρέχουν αντικαταστάτη, συμπεριλαμβανομένης και της H&K, η οποία είχε υποβάλει τόσο το HK416 όσο και το HK433, αλλά έχασε από το ΜΚ 556, τηςCG Haenel, με την απόφαση στις 14/09/2020. Η H&K παραπονέθηκε για «μη ρεαλιστικές απαιτήσεις», και ισχυρίστηκε ότι υπήρχε έλλειψη δικαιοσύνης στη διαδικασία, μια ιδέα που συμμεριζόταν ένας άλλος συμμετέχων, η SIG Sauer . Τα πρώτα τουφέκια MK 556 αναμενόταν να ξεκινήσουν την παραγωγή μέχρι τα τέλη Οκτωβρίου 2020, όπου επρόκειτο να καταργηθεί σταδιακά το G36. Ωστόσο, μια πιθανή παραβίαση του νόμου περί διπλωμάτων ευρεσιτεχνίας από τη Haenel σχετικά με τον γεμιστήρα του τουφεκιού ανάγκασε τη γερμανική κυβέρνηση να αποσύρει την προμήθεια της.

## Παραγωγή
Το τουφέκι HK50 επιλέχθηκε για υπηρεσία και δόθηκε μια αρχική παραγγελία για 33.000 τυφέκια με την ονομασία *Gewehr* G36 *της Bundeswehr.* Η παραγγελία περιελάμβανε επίσης μια option για άλλα 17.000 τουφέκια. Οι παραδόσεις έγιναν αρχικά στη Δύναμη *Ταχείας Αντίδρασης του [[ΝΑΤΟ]] της Bundeswehr* κατά το τέταρτο τρίμηνο του 1997. Η γραμμή παραγωγής του G36 ξεκίνησε στις αρχές του 1996.

Τον Ιούλιο του 1998, ανακοινώθηκε ότι το G36 είχε επιλεγεί ως το τυπικό τουφέκι για τις Ισπανικές Ένοπλες Δυνάμεις, αντικαθιστώντας τα  τυφέκια τα CETME Model L και LC. των 5,56mm Οι παραδόσεις έγιναν για πρώτη φορά στα τέλη του 1999. Από το 1999 έως το 2005, 75.219 από αυτά τα τουφέκια κατασκευάστηκαν στην Ισπανία με άδεια από την General Dynamics Santa Bárbara Sistemas στις εγκαταστάσεις FACOR ( *Fábrica de Armas de la Coruña* ), στην Κορούνια της Γαλικίας .

Επιπλέον, το τυφέκιo έχει λάβει άδεια για τοπική παραγωγή στη Σαουδική Αραβία. Κατασκευαστής στη χώρα είναι η Military Industries Corporation. Η μεταφορά τεχνολογίας παραχωρήθηκε από τη Γερμανία στη Σαουδική Αραβία στις 30 Ιουνίου 2008  Το πρώτο G36 της Σαουδικής Αραβίας παρήχθη στο εργοστάσιο της MIC στις 30 Ιουνίου 2009. Ωστόσο, ορισμένα εξαρτήματα των δικών τους G36 παρέχονται από τη Heckler & Koch.

## Σχεδιαστικά στοιχεία
Το G36 είναι ένα τυφέκιο με επιλογέα βολής στο διαμέτρημα των 5,56&nbsp;mm, και βάλλει από κλειστό περιστροφικό κλείστρο . Το G36 έχει συμβατική διάταξη και αρθρωτό σχεδιασμό εξαρτημάτων. Κοινά σε όλες τις παραλλαγές της οικογένειας G36 είναι: ο σκελετός και το κοντάκιο, το κλείστρο, ο μηχανισμός επιστροφής και η ράβδος του επανεντατικού ελατηρίου. Ο σκελετός περιέχει την κάννη, την λαβή μεταφοράς με ενσωματωμένα σκοπευτικά, το σύστημα της σκανδάλης με την πιστολοειδή λαβή, το προστατευτικό χειρός και την υποδοχή γεμιστήρα.

Το G36 χρησιμοποιεί μια κάννη ελεύθερης ταλάντωσης (η κάννη δεν έρχεται σε επαφή με το χειροφυλακτήρα). Η κάννη στερεώνεται στον σκελετό με ειδικό παξιμάδι, το οποίο αφαιρείται με κλειδί. Η κάννη παράγεται με διαδικασία ψυχρής σφυρηλάτησης και διαθέτει επένδυση χρωμίου με 6 δεξιές αυλακώσεις και 1 στα 178&nbsp;mm (ποσοστό συστροφής 1:7). Το συγκρότημα κάννης αποτελείται από το μπλοκ αερίου, ένα κολάρο με ένα ωτίο ξιφολόγχης που χρησιμοποιείται επίσης για την εκτόξευση οπλοβομβίδων και έναν φλογοκρύπτη με σχισμή. 

Το όπλο μπορεί να λυθεί και να συναρμολογηθεί ξανά χωρίς εργαλεία μέσω ενός συστήματος πίρων παρόμοιο με αυτό που χρησιμοποιήθηκε σε προηγούμενα σχέδια της H&K. Για τον καθαρισμό, το G36 λύνεται στα παρακάτω κομμάτια: σκελετός, μηχανισμός επιστροφής, μηχανισμός κλείστρου και μηχανισμός σκανδάλης. 

## Χαρακτηριστικά

### Επιλογέας βολής
Ο επιλογέας βολής και ασφάλειας είναι αμφιδέξιος και διαθέτει χειριστήρια και στις δύο πλευρές του δέκτη, τα οποία προέρχονται από τη σχεδίαση του αρχικού επιλογέα G3. Οι ρυθμίσεις του επιλογέα περιγράφονται με γράμματα: «S»—safe («Sicher»), «E»—ημιαυτόματη βολή («Einzelfeuer») και «F»—αυτόματη βολή («Feuerstoß»). Ο επιλογέας βολής τριών θέσεων έχει μοτίβο περιστροφής 0°/45°/90° μεταξύ των ρυθμίσεων. Η H&K προσφέρει επίσης πολλές άλλες επιλογές σκανδάλης, συμπεριλαμβανομένης της λεγόμενης ομάδας σκανδάλης Navy, με ρυθμίσεις ανάλογες με την τυπική σκανδάλη, αλλά οι θέσεις του επιλογέα έχουν απεικονιστεί με εικονογράμματα. Διατίθεται επίσης μια ημιαυτόματη μονάδα σκανδάλης (δεν έχει τη ρύθμιση "F").

### Γεμιστήρας
Ο γεμιστήρας του G36 δέχεται 30 φυσίγγια . Οι γεμιστήρες είναι χυτευτοί με ανθεκτικό σε κραδασμούς πλαστικό και είναι ημιδιαφανείς, επιτρέποντας στον χρήστη να βλέπει πόσα φυσιγγία απομένουν στον γεμιστήρα ανά πάσα στιγμή. Τα πλαϊνά έχουν υποδοχές που επιτρέπουν στους γεμιστήρες να προσαρτώνται ο ένας δίπλα στον άλλο, επιτρέποντας στον χειριστή να επαναγεμίζει πιο εύκολα. Ένας άδειος γεμιστήρας του G36 ζυγίζει  και  όταν είναι πλήρως γεμάτος. Για σύγκριση, ένας πλήρης γεμιστήρας STANAG ζυγίζει 450 γραμμάρια (15,9&nbsp;ουγκιές). Οι γεμιστήρες STANAG δεν μπορούν να χρησιμοποιηθούν στο G36 αλλά μπορεί να χρησιμοποιήσει έναν προσαρμογέα που μπορεί να τους δέχεται. Μπορούν επίσης να χρησιμοποιηθούν ορισμένοι τύποι Beta C-Mags, που χωρούν 100 φυσίγγια και χρησιμοποιούνται με την παραλλαγή MG36.

### Κοντάκιο
Το κοντάκιο έχει τη δυνατότητα να διπλώνει στη μία πλευρά, μειώνοντας το συνολικό μήκος του όπλου για χρήση σε στενούς χώρους ή οχήματα. Το τυφέκιο μπορεί να βάλλει ακόμα και με το  κοντάκι μαζεμένο στο πλάι. Επίσης, ενσωματώνει τρύπες όπου μπορούν να τοποθετηθούν οι πίροι συναρμολόγησης κατά τον καθαρισμό και τη συντήρηση του όπλου.

### Υλικά
Το G36 χρησιμοποιεί ένα μεγάλο αριθμό ελαφρών, ανθεκτικών στη διάβρωση συνθετικών υλικών στο σχεδιασμό του. Το περίβλημα του κλείστρου, το κοντάκι, η ομάδα σκανδάλης (συμπεριλαμβανομένου του επιλογέα ελέγχου πυρός και των εξαρτημάτων του μηχανισμού πυροδότησης), η υποδοχή γεμιστήρα, το προστατευτικό χειρός και η λαβή μεταφοράς είναι όλα κατασκευασμένα από πολυαμίδιο ενισχυμένο με ανθρακονήματα . Ο σκελετός διαθέτει ενσωματωμένο κορμό κάννης από χάλυβα (με εσοχές κλειδώματος) και δέκτη ενισχυμένο από νάιλον 66 χάλυβα.

### Σκοπευτικά
Οι τυπικές εκδόσεις του γερμανικού στρατού του G36 είναι εξοπλισμένες με ένα διπλό οπτικό σκοπευτικό ZF 3×4° που συνδυάζει ένα τηλεσκοπικό στόχαστρο με μεγέθυνση 3× (με το κύριο σταυρόνημα  σχεδιασμένο για βολή στα 200 m και σημάδια αντιστάθμισης ρίψης βολής για: 200, 400, 600 και 800 m καθώς και μια κλίμακα ανεύρεσης εύρους) και ένα άνευ μεγέθυνσης αντανακλαστικό σκοπευτικό (βαθμονομημένο στα 100 m) τοποθετημένο στο πάνω μέρος του οπτικού σκοπευτικού. Το οπτικό σκοπευτικό φωτίζεται από το φως του περιβάλλοντος κατά τη διάρκεια της ημέρας και χρησιμοποιεί φωτισμό με μπαταρία για χρήση τη νύχτα. Ο ηλεκτρικός φωτισμός ενεργοποιείται αυτόματα από έναν ενσωματωμένο αισθητήρα φωτός και μπορεί να ενεργοποιηθεί χειροκίνητα για να ενισχύσει τη φωτεινότητα του σταυρονήματος σε συνθήκες χαμηλής αντίθεσης κατά τη διάρκεια της ημέρας.

Οι εξαγωγικές εκδόσεις του G36 διαθέτουν μονό τηλεσκοπικό στόχαστρο με μεγέθυνση 1,5× και στόχευση στα 300 μέτρα. Όλα τα τουφέκια προσαρμοστεί για να χρησιμοποιήσουν το σκοπευτικό νυχτερινής όρασης  Hensoldt NSA 80 τρίτης γενιάς, που ασφαλίζει στον προσαρμογέα λαβής μεταφοράς μπροστά από το ενσωματωμένο οπτικό σκοπευτικό του όπλο. Η λαβή μεταφοράς  διαθέτει βοηθητικά ανοιχτά σκοπευτικά διαμορφωμένα στο επάνω μέρος της λαβής που αποτελούνται από μια μπροστινή ακίδα και πίσω εγκοπή, αλλά αυτά μπορούν να χρησιμοποιηθούν μόνο με αφαίρεση του αντανακλαστικού σκοπευτικού, όπως στο G36V. Το οπτικό σύστημα όρασης παράγεται από την Hensoldt AG (θυγατρική της Carl Zeiss AG).

### Μηχανισμός λειτουργίας
αριστερά|μικρογραφία|250x250εσ| Έμβολο αερίου βραχείας διαδρομής
Το G36 χρησιμοποιεί ένα σύστημα εμβόλου μικρής διαδρομής  από το οποίο η H&K ανέπτυξε αργότερα το σύστημα πρόσκρουσης του HK-416. Σε αντίθεση με την άμεση πρόσκρουση, αυτό το σύστημα χρησιμοποιεί τα αέρια που ακολουθούν τη βολίδα ώστε να λειτουργήσει το έμβολο αντί να πιέζει απευθείας το κλείστρο. Το κλείστρο του G36 λειτουργεί από ένα έκκεντρο που οδηγεί τον φορέα του κλείστρου από την αντίστοιχη εγκοπή του. Στη συνέχεια, όταν ωθηθεί πλήρως προς τα εμπρός, 7 ακτινικές προεξοχές ασφάλισης περικλείουν πλήρως την θαλάμη.

Η H&K περιέλαβε πολλά σχεδιαστικά χαρακτηριστικά που είναι απαραίτητα στα σύγχρονα στρατιωτικά πυροβόλα όπλα. Για παράδειγμα, το κλείστρο κλειδώνει πίσω μετά το πέρας της τελευταίας βολής (αυτό μπορεί να απενεργοποιηθεί) και στο μπροστινό άκρο του προφυλακτήρα της σκανδάλης υπάρχει ένα κουμπί συγκράτησης του κλείστρου. Η λαβή όπλισης είναι αμφιδέξια και μπορεί να διπλωθεί και να ξεδιπλωθεί από ένα ελατήριο   έτσι ώστε ο σκοπευτής να μην χρειάζεται να το ξεδιπλώσει με το χέρι πριν πυροδοτήσει. Ένα άλλο χαρακτηριστικό του είναι ότι υπάρχει υποβοήθηση απόρριψης του κάλυκα προς τα εμπρός, η οποία χρησιμοποιείται στην περίπτωση που ο κενός κάλυκας απορρίπτεται άλλα ο επόμενος κάλυκας δεν τροφοδοτηθεί σωστά στην θαλάμη. Επιπλέον, η θύρα εκτίναξης διαθέτει ορειχάλκινο εκτροπέα για να μετριάσει την ποσότητα των καλύκων που μπορεί να χτυπήσουν το πρόσωπο των αριστερόχειρων χειριστών. Τέλος αντί για κάλυμμα σκόνης που χρειάζεται να ανασηκωθεί όταν το όπλο δεν χρησιμοποιείται, το κλείστρο λειτουργεί ως στεγανοποίηση από τη βρωμιά.

### Αξεσουάρ
Το τυφέκιο μπορεί να τοποθετηθεί με έναν εκτοξευτή οπλοβομβίδων 40&nbsp;mm AG36 (AG— *Anbau-Granatwerfer* ).

Ο βασικός εξοπλισμός που παρέχεται με το G36 περιλαμβάνει: εφεδρικούς γεμιστήρες, κιτ καθαρισμού και συντήρησης, αορτήρα, συσκευή ταχείας γέμισης και κάποιες φορές τροποποιημένες ξιφολόγχες τύπου AKM  II (πολλές από τις οποίες έχουν απομείνει στη Γερμανία από αποθέματα του πρώην Εθνικού Λαϊκού Στρατού ).

## Υπερθέρμανση
Τον Απρίλιο του 2012, εμφανίστηκαν αναφορές ότι τα τουφέκια G36 που χρησιμοποιούνται στο Αφγανιστάν υπερθερμαίνονταν κατά τη διάρκεια παρατεταμένων μαχών μετά από πολλές εκατοντάδες βολές. Η υπερθέρμανση επηρέασε την ακρίβεια του G36, καθιστώντας το δύσκολο το χτύπημα στόχων πέραν των 100 μέτρων, αναποτελεσματικό μετά τα 200 μέτρα και ανίκανο για αποτελεσματική βολή μετά από 300 μέτρα. Το G36 έχει χαρακτηριστεί ακατάλληλο για μεγάλες μάχες. Η H&K είπε ότι το τουφέκι δεν σχεδιάστηκε για συνεχή πυρά, αλλά οι Γερμανοί στρατιώτες δεν έδωσαν αρνητικά σχόλια.  Επιχειρησιακοί διοικητές προέτρεψαν να αφήνεται το όπλο να κρυώσει μεταξύ των περιόδων ταχείας βολής.

Τον Φεβρουάριο του 2014, το Γερμανικό Ομοσπονδιακό Υπουργείο Άμυνας ανακοίνωσε ότι οι εμφανίσεις υπερθέρμανσης του G36 δεν ήταν αποτέλεσμα σχεδιασμού όπλων, αλλά πυρομαχικών. Μια έκθεση της Bundeswehr στις 21 Φεβρουαρίου 2014, αποκάλυψε ότι για τα προβλήματα δεν έφταιγε το τυφέκιο, αλλά ότι ένας κατασκευαστής πυρομαχικών έφτιαχνε σφαίρες με πολύ λεπτά περιβλήματα χαλκού. Ο κατασκευαστής των πυρομαχικών το επιβεβαίωσε, αν και οι ειδικοί διαφώνησαν, και είπε επίσης ότι τα προβλήματα ακρίβειας ήταν ήδη γνωστά στο υπουργείο Άμυνας από το 2010 

Στις 22 Ιουνίου 2014, αναφέρθηκε ότι το υπουργείο Άμυνας της Γερμανίας είχε σταματήσει προσωρινά τις νέες παραγγελίες αξίας 34 εκατομμυρίων ευρώ ( 45 εκατομμύρια δολάρια) λόγω ανησυχιών για την ακρίβεια του τυφεκίου. Η Bundeswehr συμβουλεύτηκε το Fraunhofer Institute for High-Speed Dynamics (Ernst Mach Institut) και την Ομοσπονδιακή Υπηρεσία Εγκληματικής Αστυνομίας . Στις 30 Μαρτίου 2015, η υπουργός Άμυνας Ursula von der Leyen είπε στο Associated Press ότι ο σχεδιασμός εξοικονόμησης βάρους είναι η ρίζα των προβλημάτων. Αυτό βασίζεται σε μια επιστολή του Γενικού Επιθεωρητή Volker Wieker που συμβουλεύει την Επιτροπή Ανταγωνιστών Άμυνας και Προϋπολογισμού της Bundestag και τα στρατεύματα πριν από τη δημοσίευση της έκθεσης. Η έκθεση κυκλοφόρησε από το Fraunhofer Ernst Mach Institut (EMI) και το Wehrtechnische Dienststelle 91 (WTD91) στις 19 Απριλίου 2015. Σύμφωνα με την έκθεσή τους 372 σελίδων, ο παρατηρούμενος ρυθμός χτυπήματος του κυρίως "πλαστικού" όπλου με τη  κάννη ελεύθερης ταλάντωσης πέφτει σε μόλις 7% στα 100 μέτρα όταν η θερμοκρασία αυξάνεται κατά  ή περισσότερο, ενώ η Bundeswehr απαιτούσε ποσοστό επιτυχίας 90% σε αυτή την απόσταση.

Στις 22 Απριλίου 2015, ο Γερμανός Υπουργός Άμυνας ανακοίνωσε ότι το G36 θα αποσυρόταν σταδιακά από τον γερμανικό στρατό λόγω αυτών των ανησυχιών. Ο υπουργός Άμυνας von der Leyen θεωρεί ότι το όπλο είναι άχρηστο. Δήλωσε ότι ο γερμανικός στρατός θα σταματήσει να χρησιμοποιεί ένα πλαστικό τυφέκιο που δεν μπορεί να πυροβολήσει ευθεία όταν οι θερμοκρασίες αυξηθούν κατά  ή όταν το τυφέκιο θερμαίνεται κατά τη διάρκεια μιας μάχης.

Το 2016, το γερμανικό Υπουργείο Άμυνας έχασε τη αγωγή του κατά της Heckler & Koch σχετικά με την αξίωση του υπουργείου για αποζημίωση ή εργασία εγγύησης στα τουφέκια G36 κατώτερης κατηγορίας, επειδή η Bundeswehr δεν έκανε αρκετά σαφείς τις προδιαγραφές του για το όπλο στην αρχή της διαδικασίας προμήθειας . Το Επαρχιακό Δικαστήριο του Koblenz απέρριψε αξιώσεις από το γραφείο προμηθειών της Bundeswehr και έκρινε ότι ο κατασκευαστής όπλων Heckler & Koch δεν χρειαζόταν να καταβάλει αποζημίωση για τα 167.000 τουφέκια που εξακολουθούν να χρησιμοποιούνται από το περισσότερα από 176.000 τυφέκια G36 που είχε αγοράσει αρχικά η Γερμανία.

## Παραλλαγές

* **G36C** (C="Compact"): Αυτό το μοντέλο αραβίδας είναι μια περαιτέρω εξέλιξη του G36K. Έχει κοντύτερη κάννη από το G36K και φλογοκρύπτη κλειστού τύπου με τέσσερις άκρες ή τύπου birdcage . Η εξαιρετικά κοντή κάννη ανάγκασε τους σχεδιαστές να μετακινήσουν το μπλοκ αερίου πιο κοντά στο άκρο του ρύγχους και να μειώσουν το μήκος της ράβδου λειτουργίας του εμβόλου αερίου. Το προστατευτικό χειρός και το κοντάκι κόντυναν επίσης και η σταθερή λαβή μεταφοράς (με το οπτικό σκοπευτικό) αντικαταστάθηκε με μια λαβή μεταφοράς με ενσωματωμένη ράγα MIL-STD-1913 Picatinny. Το διπλό οπτικό σκοπευτικό που βρέθηκε στα στάνταρ μοντέλα G36 και G36K αντικαταστάθηκε με ένα σετ αποσπώμενων σιδερένιων σκοπευτικών που τοποθετούνται σε ράγα που αποτελούνται από μια ημι-καλυμμένη ακίδα μπροστά και ένα αναδιπλούμενο πίσω σκοπευτικό με δύο ανοίγματα διαφορετικής διαμέτρου. Το κοντό προστατευτικό χεριού έχει τέσσερα σημεία στερέωσης αξεσουάρ, ένα από τα οποία μπορεί να χρησιμοποιηθεί για κάθετη λαβή. Το G36C αναπτύχθηκε και κατασκευάστηκε τον Ιανουάριο του 2001.
* **G36K** (K— *kurz* "κοντό"): παραλλαγή αραβίδας με κοντύτερη κάννη (με φλογοκρύπτη ανοιχτού τύπου) και πιο κοντό μπροστινό μέρος, που περιλαμβάνει κάτω ράγα που μπορεί να χρησιμοποιηθεί για την τοποθέτηση τακτικών εξαρτημάτων, όπως φακό UTL από το πιστόλι USP. Η κάννη της αραβίδας δεν έχει την ικανότητα να εκτοξεύει οπλοβομβίδες και δεν υποστηρίζει ξιφολόγχη. Το όπλο διατήρησε την ικανότητα να χρησιμοποιηθεί με τον εκτοξευτήρα χειροβομβίδων AG36. Τα G36K που βρίσκονται σε υπηρεσία με τις γερμανικές ειδικές δυνάμεις είναι εφοδιασμένα με ένα γεμιστήρα C-Mag 100 φυσιγγίων. Υπάρχουν δύο παραλλαγές του G36K. Το πρώτο και πιο γνωστό έχει λαβή σκόπευσης/μεταφοράς x3 προσαρμοσμένη στην κορυφή, ενώ η δεύτερη είναι εξοπλισμένη με σιδερένια σκοπευτικά και ράγα (δεν περιλαμβάνεται σκοπευτικό).
* **G36KV** (πρώην G36KE): έκδοση εξαγωγής της παραλλαγής αραβίδας G36K, με σκοπευτικά όπως το G36V.
* **G36V (G36E)** (V- *Variante* "παραλλαγή"): Προηγουμένως γνωστή ως G36E *(E-Export),* είναι η έκδοση εξαγωγών του G36. Το G36V έχει όλα τα χαρακτηριστικά του τυπικού τυφεκίου, με εξαίρεση τη διάταξη του σκοπευτικού και τη βάση ξιφολόγχης. Διαθέτει σκοπευτικό x1,5 ή x3 και δεν διαθέτει ενσωματωμένο σκοπευτικό ανακλαστήρα . Η βάση ξιφολόγχης είναι τυπικού τύπου ΝΑΤΟ. Αυτή η έκδοση κατασκευάστηκε για πρώτη φορά για την Ισπανία και τη Λετονία.
* **G36A2** : Πρόκειται για μια αναβαθμισμένη παραλλαγή του G36 που χρησιμοποιείται από τον Γερμανικό Στρατό. Το G36A2 είναι εξοπλισμένο με ένα αντανακλαστικό σκοπευτικό κόκκινης κουκίδας  τοποθετημένο σε ράγα Picatinny που αντικαθιστά το αρχικό σκοπευτικό κόκκινης κουκκίδας του συστήματος διπλής παρακολούθησης μάχης. Το κιτ αναβάθμισης G36A2 αποτελείται επίσης από το μικρότερο κοντάκι G36C (Σχεδιασμένο για καλύτερο χειρισμό με χρήση αλεξίσφαιρου γιλέκου και εξοπλισμού φέροντος φορτίου), νέο προστατευτικό χειρός από αλουμίνιο (παρέχει καλύτερη αντίσταση στη θερμότητα κατά τη διάρκεια μεγάλων περιόδων βολής) με προαιρετικές τέσσερις ράγες Picatinny και μια κάθετη μπροστινή λαβή με ενσωματωμένο διακόπτη για τη λειτουργία μιας μονάδας φωτός λέιζερ Oerlikon Contraves LLM01.
* **MG36** (MG— *Maschinengewehr* «οπλοπολυβόλο»): Αυτόματη έκδοση όπλου G36 για την υποστήριξη ομάδας. Είναι εξοπλισμένο με βαρύτερη κάννη για αυξημένη αντίσταση στη θερμότητα κατά τις παρατεταμένες βολές. Τα MG36 και MG36E δεν προσφέρονται πλέον από την H&K.

## Εικόνες

Αρχείο:Balts Will 2008 2.jpg|Μέλος της Υπηρεσίας Ειδικών Δυνάμεων της Λιθουανίας και Λετονός στρατιώτης
Αρχείο:Latvian G36KV.JPEG|Ένας Λετονός στρατιώτης με τον συνδυασμό G36V/AG36.
Αρχείο:U.S. Army Spc. Amanda Luna, with Headquarters and Headquarters Company, 2nd Battalion, 1st Aviation Regiment, checks her weapon before firing during a Schutzenschnur, or Federal Armed Forces Badge for 140309-Z-HP669-008.jpg|Ένας Αμερικανός στρατιώτης του 1ου Συντάγματος Αεροπορίας που κρατά ένα G36
Αρχείο:5I3A1894.jpg|Κομάντο Peshmerga Zeravani με το G36 Μάιος 2019


## Χρήστες

## Παραπομπές


Κατηγορία:Τυφέκια